Аӡынба ашьапылампыл азы аҩыза-ҳәынҭқаррақәа рлигазы: уқәаб мацара аҭашра рацәак унаҭом
Аԥсны назлоу аимабзиаратә ҳәынҭқаррақәа ркомандақәа рзы ашьапылампылтә лига алахәхара иарбан лшарақәоу иаанартуа, абри азы арадио Sputnik аефир аҿы игәаанагара иҳәеит ашьапылампылтә аклуб "Абазг" ахада Шамиль Аӡынба.
Урыстәыла аспорт аминистрра, Аԥсны назлоу аҩыза-ҳәынҭқаррақәа ркомандақәа рзы ашьапылампылтә лига аиҿкаара агәҭакуп, абри атәы аанацҳауеит аусбарҭа апресс-маҵзура. Атурнир иалахәхоит Донецктәии Лугансктәии жәлар рреспубликақәа, Херсон, Запорожие, Аԥсны, Ҟрым, Аахыҵ Уаԥстәыла, Урыстәылатәи аҵараиурҭақәа ркомандақәа.
"Ажәабжь гәахәарыла исыдыскылеит, избанзар уара уқәаб мацара иҭашуазар, уи рацәак унаҭом ашьапылампыл аҿы. Еиԥшым ашьапылампыл азы ашколқәа реицлабра – ари аҵак ду амоуп ҳара ҳшьапылампыл азы", -иҳәеит Аӡынба.
Аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.